Седам острва
Седам острва () малени је архипелаг у Баренцовом мору ког чини 7 већих острва и неколико мањих хриди уз северну обалу Мурманске области на крајњем северозападу Русије. Острва се налазе уз такозвану Мурманску обалу Кољског полуострва, насупрот ушћа реке Харловке и административно припадају Ловозерском рејону.

Географија 
Основна група коју чини 5 острва налази се у западном делу архипелага (Харлов, Велики и Мали Зеленец, Вешњак и Кувшин) и од континенталног дела одвојена је Семиостровским пролазом дужине 13, а ширине од 1,5 до 3,8 километара. Преостала два острва, Велики и Мали Лицки, налазе се 8 километара југоисточније. Острва су каменита, са стрмим обалама и готово без вегетације.

Природа 
Од 20. маја 1938. сва острва су део Кандалакшког резервата биосфере и значајно су орнитолошко подручје.

Становништво 
На острву Харлов је од 1942. па до 2009. постојала метеоролошка станица. Сва острва су ненасељена.

Види још 
 Кандалакшки резерват биосфере
 Ловозерски рејон
 Мурманска област

Референце

Спољашње везе 
 Детаљнија топографска мапа архипелага
 -{Семь островов // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.}-

Руска острва
Мурманска област
Баренцово море